Tiere loop rieme styf teen Zampa, FinchAdam Zampa vier nóg ’n paaltjie. Foto: Aamir Qureshi/AFP. Australië het vandag net hopeloos te veel skietgoed vir die stomme Tiere van Bangladesj gehad toe hulle die wedstryd binne ’n japtrap met agt paaltjies gewen het. Adam Zampa (5/19) en Josh Hazlewood het eerstens toegesien dat Bangladesj vir slegs 73 lopies ná 15 boulbeurte uitgeknikker is. Zampa se vertoning is die tweede beste boulvertoning ooit deur ’n Australiër in T20-krieket en hy het die laaste vyf paaltjies in die Bangladesj-beurt laat spat. Die Proteas het die Tiere vroeër die week vir 84 uitgehaal. Daarna het Aaron Finch (40 van 20 balle) korte mette van die lopiejaagtog gemaak en die Aussies het die wenlopies in 6,2 boulbeurte geslaan. Die Proteas het hul wenteiken in 13,3 boulbeurte verbygesteek. Nodeloos om te sê het Australië se kans om vir die halfeindstryd te kwalifiseer ’n massiewe hupstoot gekry en hulle is nou tweede op die punteleer met ’n netto lopietempo van +1,031. Dit beteken dat Suid-Afrika deksels goed teen Engeland sal moet speel om hul halfeindstryd-droom lewendig te hou. As die Proteas maar net so goed kan kolf as wat hulle boul… Groep 1-punteleer: Belangrike wedstryde: Australia are one step closer to the semis ????#T20WorldCup | #AUSvBAN | https://t.co/sLOukVJrmH pic.twitter.com/LEqQ4hS2TT — ICC (@ICC) November 4, 2021